ศบค.ประเมิน 15 วันก่อนคลายล็อกเพิ่ม – เปิดผับบาร์ คาดนทท.ท้ายปีทะลุ 6 แสนคน
ศบค.เผยจะทำการประเมินในช่วง 15 วันก่อนผ่อนคลายธุรกิจประเภทผับ บาร์ และคาราโอเกะ พร้อมคาดการณ์ตัวเลขนักท่องเที่ยวต่างชาติจะเดินทางเข้ามาทะลุ 6 แสนคนในช่วง 2 เดือนสุดท้ายของปีนี้
ศบค.เผยจะทำการประเมินในช่วง 15 วันก่อนผ่อนคลายธุรกิจประเภทผับ บาร์ และคาราโอเกะ พร้อมคาดการณ์ตัวเลขนักท่องเที่ยวต่างชาติจะเดินทางเข้ามาทะลุ 6 แสนคนในช่วง 2 เดือนสุดท้ายของปีนี้
2 พ.ย. 2564

ศูนย์ปฏิบัติการศูนย์บริหารสถานการณ์โควิด-19 (ศปก.ศบค.) เปิดเผยว่า คาดจะใช้เวลา 15 วันนับตั้งแต่วันที่ 1 พฤศจิกายน 2564 ซึ่งเป็นวันเปิดประเทศรับนักท่องเที่ยวจากต่างชาติ 63 ประเทศโดยไม่ต้องกักตัว ในการประเมินผลของการผ่อนคลายมาตรการสกัดการแพร่ระบาดของเชื้อไวรัสโควิด-19 ก่อนจะพิจารณาว่าสมควรจะผ่อนคลายมาตรการเพิ่มเติมหรือไม่ รวมถึงการเปิดสถานบันเทิง ผับ บาร์ และคาราโอเกะด้วย
ทั้งนี้ยังมีการคาดการณ์ว่าจะมีนักท่องเที่ยวต่างชาติเดินทางเข้ามาในประเทศไทยราว 6 แสนคน ในช่วง 2 เดือนสุดท้ายของปี 2564 และจะมีเพิ่มเป็น 10 ล้านคน ในปี 2565 ซึ่งคาดว่าจะมียอดการใช้จ่ายเฉลี่ย 5 หมื่นบาทถึง 1 แสนบาท/คน